Gewandhaus (kontserdimaja)
Gewandhaus on kontserdisaal Saksamaal Leipzigis. Esimene Gewandhaus ehitati 1781. aastal (arhitekt Johann Carl Friedrich Dauthe). See oli riidekaupmeeste müügihoone [sks. Gewandhaus], mille ruume hakkas kasutama 1743. aastal rajatud orkester. Teine Gewandhaus avati aastal 1884. Selles oli kaks saali (1500- ja 500-kohaline). Hoone sai Teises maailmasõjas tugevaid kahjustusi ja lammutati 1968. aastal. Kolmas Gewandhaus avati 1981 (arhitekt Rudolf Skoda). Hoone asukohaks on Augustusplatz vanalinna lähedal ooperimaja vastas. Selles hoones on kaks saali (2000- ja 500-kohaline). Seal tegutseb praegune Leipzigi Gewandhaus-orkester.